GiliGold/VAD_KnessetCorpus huggingface dataset:
<בני שדה: אולי ב-(ד) קטן זה צריך להיות.
איל ינון: הדוגמה הראשונה שהבאתי, איילת, של משרד עורכי הדין, אנחנו כן, אם ניתן חריגה, נפרסם אותה ברבים.
איל ינון: הדוגמאות האחרות שעלו פה – לא נפרסם אותן ברבים.
איל ינון: אם חבר כנסת נכה מבקש שאשתו תצטרף אליו לנסיעה לא נניח את זה על שולחן הכנסת ונוציא את זה בהודעה של דובר הכנסת.
איל ינון: זה תלוי.
מיקי רוזנטל: אוקיי, אנחנו ממשיכים.
<ארבל אסטרחן: "בעתיד" ירד, כן?
מיקי רוזנטל: "בעתיד" ירד, כן, בהחלט.
מיקי רוזנטל: "דרכי עבודה של ועדת האתיקה 74.
מיקי רוזנטל: (א) ועדת האתיקה תקבע נהלים לעבודתה, ובכלל זה נהלים להגשת קובלנות ולדיון בהן, ואת סדרי עבודתה, ככל שלא נקבעו בכללים אלה.
מיקי רוזנטל: (ב) ועדת האתיקה אינה כפופה לדיני הראיות, ובכל עניין של ראיות וסדרי דיון שלא נקבע בכללים אלה או בדין אחר היא רשאית לנהוג בדרך שתיראה לה מועילה וטובה לעשיית צדק.
מיקי רוזנטל: (ג) המניין החוקי בישיבות ועדת האתיקה, הוא שלושה מחבריה, ובהם יושב ראש הוועדה או ממלא מקומו.
מיקי רוזנטל: יועץ משפטי לוועדת האתיקה 75.
מיקי רוזנטל: היועץ המשפטי לכנסת ישמש כיועץ המשפטי לוועדת האתיקה, והוא רשאי להיעזר לשם כך בעובד הלשכה המשפטית של הכנסת שהוא הסמיכו לסייע בטיפול בענייני אתיקה של חברי הכנסת.
מיקי רוזנטל: " כן, בבקשה.
<בני שדה: אולי כדאי ב-74(ד), על דרך פרסום ההחלטות של ועדת האתיקה, כי לא מופיע בשום מקום בעצם מה מפורסם, איך מפורסם.
מיקי רוזנטל: כן, יש כן התייחסות.
<בני שדה: איפה?
מיקי רוזנטל: תכף אני אגיד לך, מיד אני אמצא את זה, אני לא זוכר בעל פה.
איל ינון: אולי ב"שונות".
ירדנה מלר-הורוביץ: כנראה בקובלנות, יש הגשת קובלנה, פרק י"ד.
ירדנה מלר-הורוביץ: "דרכי עבודת ועדת האתיקה", סעיף 81(א).
<ארבל אסטרחן: 93(ד) "ועדת האתיקה תפרסם את ההחלטות ואת חוות הדעת.
<ארבל אסטרחן: ..".
איל ינון: פרק "שונות".
<בני שדה: אז למה לא להכניס את זה לעבודת הוועדה?
מיקי רוזנטל: בעניין הזה אין לי הערה, אם זה נראה לכם יותר יעיל שם זה לא משנה, לגבי העיקרון אתה צודק.
מיקי רוזנטל: כמו שאמרתי לך מיד, זה מופיע, אני לא זכרתי היכן, יכול להיות שהמקום הוא באמת כאן.
ירדנה מלר-הורוביץ: אפשר לעשות עריכה.
מיקי רוזנטל: הערות נוספות לסעיף זה?
מיקי רוזנטל: אין, יופי.
מיקי רוזנטל: אם כך, הגענו לפרק הקובלנות.
מיקי רוזנטל: עד שיגיעו חברי הכנסת האחרים אפשר להמשיך או שאתם רוצים הפוגה?
מיקי רוזנטל: אתם זקוקים להפוגה?
<ארבל אסטרחן: אנחנו יכולים להמשיך.
איל ינון: כן, אפשר להמשיך כי חשוב לנו לסיים את זה לפני הפגרה.
מיקי רוזנטל: מאה אחוז, גם אנחנו רוצים.
<ארבל אסטרחן: אנחנו רוצים בפגרה לעבוד על זה.
מיקי רוזנטל: אני רוצה שנגמור להקריא את זה עד מחר כדי שיהיה לכם את הזמן בפגרה לטפל בכל ההערות והסוגיות שעלו, זה בדיוק העניין.
מיקי רוזנטל: "פרק י"ד: קובלנות מטרת הכללים בפרק זה היא להסדיר טיפול הוגן ויעיל בקובלנות כנגד חברי הכנסת בשל הפרה של כללים אלה.
מיקי רוזנטל: (א) כל אדם רשאי להגיש לוועדת האתיקה קובלנה נגד חבר הכנסת בשל הפרה של כלל מכללים אלה או אי קיום החלטה של ועדת האתיקה.
מיקי רוזנטל: (ב) קובלנה תהיה בכתב, חתומה בידי הקובל, ויצוינו בה שם הקובל ודרכי ההתקשרות עמו; בקובלנה יפורטו העובדות שביסוד הקובלנה ויצורפו לה או יאוזכרו בה הראיות להוכחת האמור בה".
מיקי רוזנטל: עד כאן אין הערות?
<ארבל אסטרחן: אפשר אולי להגיד "כל אדם או גוף רשאי להגיש" כי אנחנו מקבלים גם הרבה קובלנות מכול מיני עמותות.
<ארבל אסטרחן: תמיד חתום על זה מישהו אבל זה - - -
מיקי רוזנטל: אין הגבלה על מגיש הקובלנה?
מיקי רוזנטל: דחיה על הסף 78.
מיקי רוזנטל: (א) הוגשה קובלנה, רשאית ועדת האתיקה לדחותה על הסף אם מצאה שהיא קנטרנית או טרדנית, שאין לה בסיס בעובדות, שאין היא מראה הפרה של כללים אלה או שאין בבירורה עניין לציבור.
מיקי רוזנטל: (ב) ועדת האתיקה רשאית לדחות קובלנה אם הקובל פרסם את פרטי הקובלנה בתקשורת.
<ארבל אסטרחן: (ב) הוא סעיף חשוב, הוא קיים גם היום, זה שיקול דעת של הוועדה.
מיקי רוזנטל: זה לא הכרח אבל זו יכולה להיות עילה.
<ארבל אסטרחן: משהו שהוא משמעותי – הוועדה לא בגלל זה תדחה את זה אבל - - -
<אילת פישמן: מה זה "תקשורת" - זה גם פייסבוק?
מיקי רוזנטל: הכול, כל תקשורת.
מיקי רוזנטל: זה בכלל לא משנה, זה גם לא מחייב.
מיקי רוזנטל: הרעיון הוא שלעתים עצם הפרסום נועד: אחד, להשפיע על חברי הוועדה, או מאידך, הוא מייתר כבר את הדיון בוועדה, כי עצם הפרסום עצמו הוא מהווה כבר - - -
<ארבל אסטרחן: לא לנצל, שאנשים יגידו: פניתי לוועדת האתיקה וכבר עושים מזה סיפור.
מיקי רוזנטל: בדיוק, אם יש לך תלונה נגד חבר כנסת ואתה רוצה שהיא באמת תדון בוועדת האתיקה אז תתלונן ואל תעשה בזה שימוש אחר.
מיקי רוזנטל: יש לעתים אנשים שמתלוננים רק כדי לפרסם את זה.
יצחק וקנין: הכלל אומר שברגע שפרסמת את הדבר הזה בתקשורת לפני שזה הגיע לוועדת האתיקה – ועדת האתיקה לא דנה בנושא.
מיקי רוזנטל: רשאית, היא לא חייבת.
<ארבל אסטרחן: שיקול דעת.
איל ינון: שיקול דעת.
יצחק וקנין: בדרך כלל היא לא דנה, היא עשתה לה את זה ככלל.
מיקי רוזנטל: נכון, למרות שאני מניח שאם תבוא איזו הפרה מאוד חמורה אז למרות הפרסום היא תדון.
יצחק וקנין: ברור, אם הוא עשה איזה דבר חמור.
מיקי רוזנטל: בדיוק, זה ההיגיון של העניין.
<ארבל אסטרחן: סעיף 79 הוא משהו חדש ודי גדול, צריך לשים שזה משהו שלא קיים היום.
מיקי רוזנטל: אוקיי, אז אני אקרא אותו שיהיה לכם חומר למחשבה ואז נסגור את הישיבה.
מיקי רוזנטל: מועד להגשת קובלנה 79.
מיקי רוזנטל: ועדת האתיקה לא תדון בקובלנה נגד חבר הכנסת בתקופת שישים הימים שלפני יום הבחירות לכנסת או לפני יום הבחירות המקדימות, כהגדרתן בסעיף 28א לחוק המפלגות התשנ"ב-1992" - - -
<ארבל אסטרחן: פריימריז, הכוונה לבחירות פריימריז.
מיקי רוזנטל: "במפלגתו של חבר הכנסת, אם מועד זה היה ידוע לה, אלא אם כן מצאה כי יש נסיבות מיוחדות לקיום הדיון; אין בהוראה זו כדי למנוע את קיום הדיון לאחר הבחירות האמורות.
מיקי רוזנטל: " ובכן, זה סעיף חדש.
מיקי רוזנטל: את רוצה להציג אותו, ארבל?
<ארבל אסטרחן: הוא ברור, הוא גם בא מהמלצות ועדת זמיר בנוסח טיפה שונה.
<ארבל אסטרחן: הרעיון הוא לא להפוך את התקופה של הפריימריז לאיזו תקופה שרק בגללה - - -
יצחק וקנין: חיסול חשבונות.
מיקי רוזנטל: חיסול חשבונות, יפה.
מיקי רוזנטל: איציק, אתה מקצר את ההסברים.
מיקי רוזנטל: זה מאוד מועיל, אני מציע שתבוא לכל ישיבה.
יצחק וקנין: זה קרה לנו, זה קרה לנו בקדנציה הזאת.
יצחק וקנין: ממש שבוע לפני שיוצאים למערכת הבחירות היה לנו - - -
<ארבל אסטרחן: אבל פה זה "לא תדון" – זה ממש קטגורי.
מיקי רוזנטל: ככל שיהיו הערות לסעיף זה אנחנו נשמע אותן בישיבה הבאה שמתקיימת מחר בשעה 09:00.
מיקי רוזנטל: אנחנו גם מתכוונים לסיים מחר את הקריאה.
מיקי רוזנטל: ככל שיש הערות, למי יש הערות ורוצה להעביר אותן לייעוץ המשפטי בענייני הניסוחים או הדברים שדיברנו, זה הזמן לעשות זאת כי אנחנו, עם חידוש כנס החורף, מתכוונים לאשר את כללי האתיקה האלה לחברי הכנסת במלואם ובא לציון גואל, אמן.
מיקי רוזנטל: תמה הישיבה, תודה רבה לכם.
יריב לוין: אני מתחיל בנושא הראשון: שינוי בשעת פתיחת מליאת הכנסת היום, 29 ביולי 2014, ב' באב התשע"ד.
יריב לוין: מזכירת הכנסת, את רוצה שאני אציג?
יריב לוין: ביקש יושב-ראש הכנסת, כאמור במכתבה של מזכירת הכנסת, להקדים את שעת פתיחת הישיבה היום לשעה 13:00, כפי שלא אחת אנו עושים בשבוע האחרון של המושב.
יריב לוין: אני מציע שכמובן נאשר את הבקשה.
ירדנה מלר-הורוביץ: אני רק רוצה להעיר על הוועדות – אנחנו ראינו שיש מספר ועדות שנקבעו מבעוד מועד ישיבות לשעות הצהרים, הפניתי את תשומת לבו של יושב-ראש הכנסת, אני יודעת שחלק מהוועדות פנו אליו ובאישור מיוחד הוא ייתן אפשרות לשבת במקביל לישיבת המליאה, כמובן בכפוף להצבעות, אבל זה כמובן באישורו, אישור של יושב-ראש הכנסת.
ירדנה מלר-הורוביץ: תודה.
יריב לוין: אנחנו, דרך אגב, עושים מאמץ גדול ועבודה משותפת גם עם חבר הכנסת איתן כבל כדי לנסות לכנס את הדברים לשעות דיון סבירות ושהדברים יהיו עניינים.
יריב לוין: אני חושב שזה בא לידי ביטוי אתמול, אני מקווה שגם היום, עד עכשיו אני חושב שבסך הכול באווירה מתחייבת בנסיבות שבהן אנחנו נמצאים כרגע.
יריב לוין: אני עובר לנושא השני שהוא: בקשת יו"ר ועדת החוץ והביטחון להקדמת דיון בהצעת חוק הממשלה (תיקון מס' 9) (שחרור אסירים משיקולים מדיניים או ביטחוניים), לפני הקריאה השנייה והשלישית.
יריב לוין: כתב לי יושב-ראש ועדת החוץ והביטחון כדלקמן:
יריב לוין: ההצעה תובא להצבעה בוועדה היום, יום ג', ב' באב התשע"ד, 29 ביולי 2014, ואם תאושר תונח על שולחן הכנסת ועל מנת להספיק את החקיקה מתבקש הפטור מחובת הנחה.
יריב לוין: אני רוצה להעיר בעניין הזה, אני מניח שאנחנו נידרש לכנס את הוועדה כאן עוד כמה פעמים אפילו במהלך היום ובטח במהלך מחר, כדי לאשר פטורים כאלה להצעות שמגיעות מהוועדות השונות.
יריב לוין: המטרה היא באמת לסיים את מה שאפשר לסיים.
יריב לוין: שוב, גם זה נעשה במסגרת הכנסת כדבר שבשגרה בכל סיום מושב.
יריב לוין: אני נותן אזהרה לחברי ועדת הכנסת, יכול להיות שאנחנו נמצא את עצמנו יושבים בישיבות ב-18:00, 19:00, 20:00, לפעמים זה גם קרה אפילו ב-24:00, ביום האחרון, כדי לאשר דברים, אז אנא תקבלו בהבנה, זה חלק מההתנהלות של שבוע אחרון פה, כפי שחווינו אותה גם בסוף המושבים הקודמים וגם כמובן לפני כן.
אלעזר שטרן: כן, לי.
אלעזר שטרן: אני לא מבין את הלחץ על חלק מהחוקים האלה.
אלעזר שטרן: זאת אומרת, למה אין תהליכי חקיקה נורמליים?
אלעזר שטרן: למה אונסים את הכנסת לדון דווקא בימים כאלה בחוקים שעלו אתמול וצריכים לרדת מחר?
אלעזר שטרן: יש דברים שאני מבין שיש להם משמעות למחר בבוקר, יש דברים שאין להם משמעות למחר בבוקר.
אלעזר שטרן: החוק הזה שדיברת עליו – שאני לדוגמה חתום עליו ואני בעדו – אני מתקשה קצת להבין, במיוחד נוכח דברים אחרים, למה צריך להפוך סדרי עולם.
אלעזר שטרן: אני אתן דוגמה, אני הגשתי כחצי שנה קודם חוק על יום חופש במשאל עם, שהרלוונטיות שלי היא בדיוק אותו דבר.
אלעזר שטרן: זה עבר קריאה טרומית והחלטת ועדת שרים ללא התנגדות, אפילו עם משאל העם.
אלעזר שטרן: ההיגיון של משאל עם – שאני גם תמכתי ותומך במשאל עם – הוא שבשאלות קריטיות כמה שיותר אנשים ישתתפו להבדיל מבחירות.
אלעזר שטרן: אני חשבתי שיושב-ראש ועדת הכנסת – שהוא בין היוזמים של חוק משאל עם – יהיה נאמן לדרכו שלגבי הסכם מדיני, חשוב שישתתפו כמה שיותר אנשים ולא קבוצות אידיאולוגיות קיצוניות, שאולי הכי קל לגייס אותן בשביל להביא אותן לקלפי על סוגיות כאלה.
אלעזר שטרן: אז הוא יגיד: אוקיי, בשם הדמוקרטיה – במיוחד שהמושב הקודם אפילו קיבל החלטה על יום שבתון בבחירות לרשויות מקומיות, שלא נדע, ולא נדבר על זה שבבחירות לכנסת, שיש כל 4 שנים, יש יום שבתון.
אלעזר שטרן: אני מבין שכשמסתיים המושב ופתאום מעבירים לנו חוקים כאלה בקריאות טרומיות, ראשונות, הופכים סדרי כולם, אז אני שואל את עצמי: למה?
אלעזר שטרן: אני רוצה להאמין ביושב-ראש ועדת הכנסת.
אלעזר שטרן: יש לי אמון.
אלעזר שטרן: האם אני מסוגל לדמיין שבגלל שיש לו סוג של התנגדות אידיאולוגית לדבר הזה, אז הוא מנצל את סמכותו כיושב-ראש הקואליציה, או כיושב-ראש הכנסת, בשביל לא להביא את זה?
אלעזר שטרן: אני לא מצליח להבין אבל לפחות שיעשה צדק עם עצמו ויגיד: ההיגיון שסחב אותי באופן אישי לתמוך בחוק של משאל עם, שכמה שיותר אנשים יביעו את דעתם בסוגיות קרדינליות – שילך אתו.
אלעזר שטרן: אם אנחנו באמת נאמנים למה שאנחנו אומרים למצביעים שלנו, לחברי הכנסת שלנו, לציבור במדינת ישראל, אם אנחנו לא עושים פוילע-שטיק ולא מנצלים כוחות שלנו לעשות חוכא ואטלולא – אנחנו באמת מזנים את הפוליטיקה, בגלל שאחרי זה אומרים לנו: לא רוצים להיות פוליטיקאי, תראה מה זה פוליטיקאי.
אלעזר שטרן: אז אני מנסה, אתה יודע, כבר דיברתי על זה אתך גם בעל פה ובאתי לפה בשביל לנסות להבין, בגלל שאני לא רוצה להבין שמזנים את הביטוי הזה "פוליטיקאי" במדינת ישראל.
אלעזר שטרן: אנחנו בתשעת הימים ואנחנו יודעים שחורבן ירושלים נועד על זה שלא מחו בידם – קמצא ובר-קמצא לא הכירו אחד את השני, רק ישבו שם גדולי ישראל ולא מחו בידם על מה שהוא עשה לו.
אלעזר שטרן: ואני לא יכול בלי עניין המחאה הזה.
אלעזר שטרן: אולי באמת קצת תקל עלי ותגיד לי: חוץ מאינטרס אישי, שעומד בניגוד לאחריותך כיושב-ראש הקואליציה ובניגוד לאחריותך כיושב-ראש ועדת הכנסת – ונתת לי כל מיני הסברים, שתאמין לי, אני שני לילות מנסה להבין אותם, ממה שאמרת לי בשיחות בעל פה.
אלעזר שטרן: לא באתי לפה סתם.
אלעזר שטרן: תסביר לי למה החוק הזה, שעכשיו אתה מבקש אותנו להפוך את הכול – ואמרתי לך: אני חתום עליו, גם הוא חוק נכון – למה אתה לא העברת את החוק הזה?
אלעזר שטרן: למה אני צריך כפוליטיקאי חדש לא להבין שיש סירחון בפוליטיקה ולא להסתכל על כל חבר כנסת כחשוד ולהגיד: הוא מנצל איזשהו כוח פוליטי, שאני אולי נתתי לו אותו, גם בשביל לקדם עמדות אישיות, לא משנה אם אני מסכים אתן או לא, ומנצל את הכוח שלו בשביל הדברים האלה?
אלעזר שטרן: אם תגיד לי יהיה לי יותר קל להצביע פה.
יצחק וקנין: תנא דמסייע?
יצחק וקנין: זה עוד קטן מה שאתה אומר.
יריב לוין: אני מקווה שאתה לא - - -
יצחק וקנין: לא, לא לגבי מה שיריב.
יצחק וקנין: אני יכול להגיד לך שלי כבר יש ניסיון ארוך בנושא.
אלעזר שטרן: לא, עזוב, זה לא עכשיו, אני רוצה לדעת לגבי זה.
יצחק וקנין: אני רק אומר לך דבר יותר גרוע – אתה יודע שחוק "מע"מ אפס" יעבור בגלל שנתנו איזה 40 מיליון לפה ו-30 מיליון והעבירו בסיבוב?
אלעזר שטרן: לא, אני לא יודע על זה.
אלעזר שטרן: ואם אני יודע זה חמור – אם בגלל זה הוא יעבור זה חמור.
יצחק וקנין: אתה לא יודע – אז אני יודע.
אלעזר שטרן: פה לא נתנו שקל לכלום ולא ביקשנו.
יצחק וקנין: אני אומר לך אז, אתה לא יודע – אני יודע.
יריב לוין: חבר הכנסת שטרן, בתור הממונה על הזנית הפוליטיקה אני אנסה לענות לכתב האישום המביש הזה שהצגת אותו כדלקמן: ראשית, הצעת החוק הזאת, להבדיל מהצעת החוק שלך, היא בהחלט בעלת דחיפות ונגיעה מידית להסדרים שיכולים להיות עם סיום המבצע הנוכחי ולכן נדמה לי שאין בכלל חולק שיש צורך לאשר אותה מהר אם רוצים ומסכימים לאשר אותה.
אלעזר שטרן: אני יכול לתת לך עוד שלוש הצעות חוק שגם - - -
יריב לוין: אני לא הפרעתי לך, שמעתי את הדברים הקשים והמקוממים שלך בשקט מופתי, אז אל תפריע לי.
אלעזר שטרן: נכון, דברים קשים.
יריב לוין: אני מקווה שלזה אתה מסוגל.
יריב לוין: לכן, נדמה לי שלפחות לגבי הצעת החוק הזו לא צריך להביא יותר מדי הסברים.
יריב לוין: ב', גם כאשר יש הצעות שהן אולי לא הדחופות ביותר, אם הוועדות יכולות לסיים אותן ואפשר לחוקק אותו, ובהנחה שהכנסת חושבת שמדובר בנורמות טובות שראוי שיחולו – אין שום סיבה לעכב אותן.
יריב לוין: בסך הכול, הדיונים, לפחות עד עכשיו, אני חושב לכל רוחב הוועדות, הם דיונים רציניים, הם מתקיימים לא כלאחר יד, הם מתקיימים בצורה מסודרת, ומאז, לפחות מהימים שאני הייתי פה עוזר פרלמנטרי – ויש לי פה את מזכירת הכנסת שהיא ותיקה, ויש פה את חבר הכנסת וקנין שנמצא פה לדעתי כבר 18-19 שנה בכנסת - - -
יצחק וקנין: 19.
יריב לוין: נדמה לי שלא חידשנו איזה חידוש גדול, אני אגיד ההפך, עד עכשיו לא הבאנו בפני הוועדה כמעט אף פטור מחובת הנחה יחסית במצב של שבוע אחרון, נדיר שבנדירים שזה המצב.
יריב לוין: בדרך כלל יש פה רכבת שלמה של דברים מהסוג הזה.
יצחק וקנין: היו מקרים שהעברנו חוק ביום אחד, ביום אחד שלוש קריאות.
יריב לוין: עכשיו אני אומר לך עוד דבר.
יריב לוין: אני אגלה לך סוד מדהים, חבר הכנסת שטרן – הכנסת היא מקום פוליטי, ובמקום פוליטי אנשים מפעילים גם שיקולים פוליטיים, ובמקום שבו אנשים מפעילים שיקולים פוליטיים, כאשר יש להם יכולת להשפיע על תהליכי החקיקה, זה יותר מאשר לגיטימי.
יריב לוין: אני אגיד לך יותר מזה, מי כמו יושבת-ראש המפלגה שלך, שרת המשפטים, עושה מדי שבוע שימוש בכוח שנתון לה כיושבת-ראש ועדת שרים לחקיקה כדי לכפות על כולנו כאן
יריב לוין: החלטות או לעצור ולבלום החלטות שאנחנו חושבים שהן דחופות, חיוניות, מוצדקות ותואמות אפילו את השקפת העולם שלה, כמו שהיא מציגה אותה.
יריב לוין: כשאתה תדאג שזה יפסק אני מבטיח שאני אבין שאנחנו בפוליטיקה חדשה ונלך בדרך אחרת.
יריב לוין: בפוליטיקה, ובעיקר בכנסת ובממשלה, יש איזונים.
יריב לוין: כאשר צד אחד, שהוא המפלגה המרכזית בכנסת עם 6 חברי כנסת, מפעיל את הסמכות והכוח העודף שלו במקום שבו יש לו את זה כל שבוע, פשוט כל שבוע, כמעט על כל דבר ועניין – ואין לי אליה טענות, היא עושה כהשקפת עולמה ומנצלת את היכולת שלה להשפיע ומנסה למקסם אותה, זה בהחלט בסדר.
יריב לוין: אבל אי אפשר לבוא הנה ולהגיד: רבותי, עכשיו את ועדת הכנסת נכניס לסטריליזטור, פה זה רק שיקולים שתואמים איזה מין אמת אבסולוטית כזאת – שאני בכלל חושב שהיא לא קיימת – אבל בוועדת שרים לענייני שרים אפשר להתנהל על פי כל החשבונאות וכל השיקולים האלה יום-יום, שעה-שעה, באופן קבוע, ושם זה בסדר.
יריב לוין: אז אנא, תפתור את הבעיה פנימה בתוך הסיעה שלך.
יריב לוין: דבר אחרון, שגם אותו הסברתי לך בצורה מסודרת כאשר דיברנו, יש לצערי הרב, בניגוד – אני אומר עוד פעם, מכיוון שישבתי בכיסא הזה גם בקדנציה הקודמת – בניגוד לקדנציה הקודמת, שגם בה היו חילוקי דעות בין ראשי ועדות, אבל את רובם ככולם הצלחנו לפתור ברוח טובה, בהבנות, כאשר היה נדיר שבנדירים שנאלצנו לעכב כאן חוק למשך זמן ארוך בגלל איזשהו ויכוח כזה.
יריב לוין: בקדנציה הזאת, לצערי, פני הדברים הם אחרים וכמעט כל אחד שיושב כאן – גם מיקי, גם יפעת, גם רוברט, גם משה ואחרים – יודעים שנאלצתי לעכב פה חוקים שלהם עד שהצלחתי להביא איזו הסכמה ולחלץ אותם ולשחרר אותם.
יריב לוין: הם גם יודעים – הם יכולים כולם פה להעיד – שעבדתי על זה קשה, שלא תמיד התוצאה היתה הטובה יותר שרצינו, לא תמיד היא היתה הכי צודקת, השתדלתי.
יריב לוין: הסברתי לך באריכות שהחוק שלך – אגב, לא בשונה מעוד כמה חוקים שיושבים פה, זה לא שזה החוק היחיד שאותו עצרתי וכל השאר נגמר.
יריב לוין: יש כאן עוד חוקים, לצערי אפילו לא מעטים, שתקועים בשיח הזה בין ראשי ועדות, שמצריכים הסכמה, שכל עוד ההסכמה הזאת איננה – קשה לקדם אותם.
יריב לוין: יש הרבה מאוד חוקים שהצלחתי איכשהו לחלץ אותם ולקדם אותם.
יריב לוין: אני אומר כאן, אני אומר את זה גם לפרוטוקול, אני מקווה שיהיה לי יותר שיתוף פעולה מראשי הוועדות ויותר נכונות להגיע להבנות כי הדבר הזה הולך מאוד מאוד קשה כאן.
יריב לוין: ואמרתי לך שביום שאני אצליח לקדם את זה, אני אעשה את זה – למרות שאמרתי לך, וגם את זה בכנות רבה ובלי להסתיר, שאני מתנגד לחוק שלך, אני חושב שהוא חוק לא טוב, גם את זה אמרתי לך.
יריב לוין: אם זו מבחינתך הזניה של הפוליטיקה – איך אומרים?
יריב לוין: כל אחד זכאי לדעתו.
אלעזר שטרן: אני רוצה להגיד משפט אחד.
יריב לוין: משפט אחד ובזה אני עובר להצבעה.
אלעזר שטרן: בדברי ההסבר הכתובים והלא כתובים לאותו חוק נאמר שבהחלטה חשובה כל כך, קרדינלית כל כך, כדאי שכמה שיותר מהעם יביעו את דעתם ובגלל זה תמכתי בזה, בגלל שאני חושב שזה באמת נכון.
אלעזר שטרן: אבל מה שאני אומר - - -
דוד רותם: הגעת כבר להסכם שזה יעבור בהחלטת ממשלה?
אלעזר שטרן: אתה רק עכשיו נכנסת, מה אתה עכשיו - - -
דוד רותם: אבל אני יודע את העובדות.
אלעזר שטרן: תהנה מזה שנכנסת רק עכשיו.
אלעזר שטרן: מה שאני אמרתי, שבעיני – אני יודע שאמרת "אמת סובייקטיבית", אני מקבל את זה, גם יושר הוא דבר סובייקטיבי – אבל אם באמת אנחנו רוצים שכמה שיותר אנשים יתנו את דעתם, שזו המשמעות של משאל עם, והרי בגלל זה אנחנו עושים יום בחירות כיום חופש, ואנחנו אמרנו שבבחירות לרשויות המקומיות יהיה יום חופש, אז אתה, אתה, אתה שהובלת את אותו חוק – עזוב, אתה רוצה למרות זאת להיות נגד?
אלעזר שטרן: אז תעזוב, זה ביני ובינך מה אני חושב על השיקולים שאתה אומר לי ומה באמת השיקולים שלך.
אלעזר שטרן: אני חס וחלילה יכול לחשוב שמה שמסתתר - - -
יריב לוין: אתה יכול לחשוב מה שאתה רוצה, בחייך.
אלעזר שטרן: שמה שמסתתר מאחורי משאל עם זה שאתה רוצה שרק האידיאליסטים הקיצוניים יבואו להצבעות, אלה שמוכנים לוותר על יום עבודה.
אלעזר שטרן: יכול להיות, אבל את זה אני לא רוצה לחשוב.
יריב לוין: צר לי , זה שאנשים אידיאליסטים זה לא הופך אותם לקיצוניים.
אלעזר שטרן: אבל את זה אני לא רוצה לחשוב.
יריב לוין: חבר הכנסת שטרן, אני רק אגיד לך עוד הערה אחת.
אלעזר שטרן: תן לי עוד משפט אחד, אני מסיים, מבטיח לך.
אלעזר שטרן: מה שאני לא רוצה לחשוב, ואני אומר לך, אני לא רוצה לחשוב, בגלל שאנחנו עובדים יחד, צריכים לעבוד יחד - - -
יריב לוין: תחשוב מה שאתה רוצה, אחרי מה שאמרת פה זה כבר לא משנה מה שאתה חושב.
אלעזר שטרן: אוקיי, אז אני אגיד לך, חבל שאתה מקשה עלי לחשוב אם אתה רוצה - - -
יריב לוין: לא מקשה עליך, אני מקל עליך לחשוב כל מיני שטויות.
אלעזר שטרן: לא שאכפת לי.
אלעזר שטרן: אני עומד מאחורי כל מה שאמרתי, למרות ההסברים שלך, שחבל שאתה מקשה עלי לחשוב שהשיקולים הם - - -
יריב לוין: אני רק אזכיר לך - - -
אלעזר שטרן: סליחה, אני אזכיר לך הכול.
אלעזר שטרן: עזוב אותך, אתה כבר תזכיר לי ותתחשבן אתי, אתה תנצל וכו'.
יריב לוין: אני רק רוצה עוד דבר אחד לציין לפרוטוקול בהקשר הזה.
רוברט אילטוב: בואו נצביע, חבל על הזמן, הדברים ברורים, נאמרו פה.
יריב לוין: חבר הכנסת אילטוב, ברשותך עוד משפט אחד, כי גם אותו פשוט אמרתי לך בשיחתנו והזכרתי לך איך בקדנציה הקודמת כל המערכת האוצרית, מתוך רצון לטרפד את החוק, הסבירה לנו שאין כסף לזה, כך ניסו לטרפד.
יריב לוין: עכשיו, כשהחוק עבר כבר, אז פתאום בכלל דעה פוליטית מאוד מסוימת, שמישהו חושב שזה יעזור לו, פתאום מצאו את הכסף כדי לשים לטובת העניין הזה.
יריב לוין: כך שגם בהקשר הזה, איך אומרים, בוא נהיה ישרים עד הסוף.
יריב לוין: טוב, רבותי, אני עובר להצבעה.
יריב לוין: מי בעד בקשת הפטור של חבר הכנסת אלקין?
יריב לוין: אני פותח את הישיבה שעניינה רביזיה על החלטת ועדת הכנסת בעניין הסמכת ועדות הכנסת לדון בסוגיות אזרחיות הנוגעות ליהודה ושומרון, עניין שבעיני היה טכני לחלוטין והפך פה לאיזה "מגה-עניין" באופן בלתי ברור.
יריב לוין: הוגשו בקשות רביזיה על ידי חבר הכנסת הורוביץ ועל ידי חברת הכנסת קריב בשם סיעת יש עתיד, ולכן אני אאפשר כמובן לכל אחד ממבקשי הרביזיה לנמק בקצרה את הרביזיה.
ניצן הורוביץ: זה ניסיון להגניב בדרך האחורית את הסיפור של השטחים, זה משהו שנועד לחזק – איך נגיד את זה?
ניצן הורוביץ: – את הגישה של סיפוח השטחים, להפוך את העניין הזה של השטחים למשהו שהוא טריוויאלי ושכל גוף פה בכנסת יכול לעסוק בו.
ניצן הורוביץ: יש כבר ועדה לעניינים אזרחיים ביהודה ושומרון במסגרת ועדת חוץ וביטחון בראשות מוטי יוגב, תאמינו לי, הרי אתם יודעים מה הכיוון שהוועדה הזאת פועלת בו, נושאים אזרחיים לא מקופחים בכנסת הזאת חלילה.
ניצן הורוביץ: פה יש עוד פעם, עוד פעם, עוד פעם, באובססיביות, במין טפטוף כזה, עוד פעם שטחים ועוד פעם שטחים – ולזה אנחנו מתנגדים.
ניצן הורוביץ: זה לא נחוץ, לגופו של עניין זה לא מועיל.
ניצן הורוביץ: אם יש – ואני שמעתי את מירי רגב בדיון הקודם – נציגי צה"ל שמקבלים זימון מוועדה בכנסת ולא מגיעים, הם צריכים - - -
מירי רגב: זה לא רק נציגי צה"ל, זה גם נציגי הגנת הסביבה.
יריב לוין: לא צריך את הוויכוח.
יריב לוין: הוא מנמק עכשיו.
ניצן הורוביץ: לא משנה, נציגי ה"וואטאבר".
ניצן הורוביץ: לוועדה בכנסת יש סמכות לזמן נציגים ובזה צריך לטפל.
ניצן הורוביץ: לא צריך פה לשנות את הסדרים ולעשות הגדרות בשביל לעקם פה את המציאות.
יריב לוין: חברת הכנסת קריב, בבקשה.
באסל גטאס: אפשר אחריה הצעה לסדר?
מירי רגב: זה רק על הרביזיות, כן?
יריב לוין: זה ההנמקות.
מירי רגב: אין כאן יותר דיון.
מירי רגב: רביזיות ואז הצבעה, היה דיון כבר.
יריב לוין: רבותי, זה לא סימפוזיון.
יפעת קריב: אני רק רוצה לומר שאני לא מצליחה להבין, ואנחנו לא הצלחנו להבין, מה השינוי הכל-כך משמעותי שאתם מנסים להעביר כאן, אלא אם כן באמת יש מחטף.
יפעת קריב: הלוא היועצת המשפטית, ארבל, גם אמרה בישיבה הקודמת – ביקשנו את ההנמקות שלה וביקשנו את השיח שלה ואמרנו בפירוש שכל ועדה בכנסת שרוצה לעלות דיון בנושאים הללו של יהודה ושומרון רשאית לעשות את זה, כך שאין פה משהו חדש שמצדיק כאלה סדרי עולם, כזה שינוי ולעשות את זה ככה במחטף - - -
אורי מקלב: אבל הם לא באים, הם לא באים.
יפעת קריב: במהירות, בלי דיון מעמיק שמשנה את האפשרות לתת פה פתח לדברים חדשים.
יפעת קריב: הלוא מה שאתם מבקשים, אדוני היושב-ראש, לפי איך שאתה מציג את זה, כבר קיים, לכן אין בכלל צורך בהצבעה הזאת בדיון הזה.
יריב לוין: רבותי, אני רוצה רק לעדכן את הוועדה - - -
ניצן הורוביץ: רק הערה אחת, רק הערה.
מירי רגב: הדיון כבר היה.
יפעת קריב: לא היה שום דיון.
מירי רגב: טוב, לא היה.
ניצן הורוביץ: גם חבר הכנסת טיבי הגיש רביזיה - - -
יריב לוין: בדיוק על זה אני מדבר.
יריב לוין: האמן לי, חבר הכנסת הורוביץ, לא אסתיר.
ניצן הורוביץ: וזה חג של מוסלמים.
באסל גטאס: כבוד היושב-ראש - - -
יריב לוין: חבר הכנסת גטאס.
יריב לוין: קיבלתי הבוקר בקשת רביזיה נוספת של חבר הכנסת אחמד טיבי.
יריב לוין: אני רוצה להזכיר כמובן שחבר הכנסת אחמד טיבי היה כאן כאשר דנו, הנושא לא היה כל כך חשוב בעיניו כדי להגיש רביזיה, אז לפתע הבוקר הוא נזכר לשלוח לי בקשת רביזיה ולצדה – באופן לגמרי מפתיע – גם בקשה שעכשיו אנחנו נדחה את הדיון לכבוד החג.
יריב לוין: נדמה לי שזה שימוש לא ראוי ומקומם.
יפעת קריב: אנחנו יוצאים לפגרה, מה הלחץ לעשות את זה היום?
יפעת קריב: נחזור מהפגרה - - -
באסל גטאס: מה שמקומם זה להזמין את הישיבה היום כשאתה יודע שיש חברי כנסת שהם בחג.
יריב לוין: חבר הכנסת גטאס, תודה.
יריב לוין: יש שימוש לא ראוי ולא מכובד בהתחשבות שאתה - - -
באסל גטאס: מה לא ראוי ולא מכובד?
באסל גטאס: מה שלא ראוי ולא מכובד זה לזמן את הוועדה ביום חג ואתה יודע שחבר הכנסת שלך הוא בחג.
יריב לוין: אני רק רוצה לעדכן את הוועדה שאני כיו"ר קואליציה בהחלט הלכתי לקראת בקשות של חברי כנסת מוסלמים שקיבלתי אותן מבעוד מועד.
באסל גטאס: אז למה זימנת את זה היום?
באסל גטאס: היו לך שבועיים לזמן.
יריב לוין: הורדו נושאים במליאה מסדר-היום.
יריב לוין: הבקשה הזאת – בינה לבין החג אין שום קשר.
יריב לוין: היא רק ניסיון לעכב את הדיון ולכן היא לא מתקבלת.
יפעת קריב: אבל מה הרציונל להעביר את זה היום?
באסל גטאס: אבל אתה עיכבת את הדיון, היינו אמורים להצביע לפני שבועיים.
יריב לוין: רבותי, אני עובר להצבעה על הרביזיה.
באסל גטאס: מתי שלחתם לנו את הזימון?
בועז טופורובסקי: דווקא עשית את זה היום, זה הרי טריק, לא סתם כינסת את זה עכשיו.
באסל גטאס: אני רוצה שזה יירשם בפרוטוקול.
יריב לוין: רבותי, אני עובר להצבעה על בקשת הרביזיה.
באסל גטאס: אתם שלחתם לנו את הזימון בשעה 23:00 – למה?
יריב לוין: חבר הכנסת גטאס, אני לא רוצה להוציא אותך, אני מכבד אותך, אני מבקש.
באסל גטאס: לא אכפת לי, אתה יודע מה?
באסל גטאס: לא אכפת לי.
יריב לוין: אני יודע שלך לא אכפת, אבל לי אכפת כי אני מכבד אותך ולא רוצה לעשות את זה.
באסל גטאס: אם היית מכבד אותי ואותנו לא היית מזמן את זה ביום חג.
יריב לוין: רבותי, אני עובר להצבעה על הרביזיה של חבר הכנסת הורוביץ.
באסל גטאס: רק בגלל שידעת שיש לך רוב.
יריב לוין: מי בעד הרביזיה של חבר הכנסת הורוביץ?
יריב לוין: מי נגד, לרבות הקול שלי?
יריב לוין: מירי, את לא יכולה להצביע כי משה פה.
יריב לוין: בעד – 6
יריב לוין: 6 בעד, 9 נגד, לפיכך, הרביזיה נדחתה.
יריב לוין: אני עובר לרביזיה של סיעת יש עתיד, חברת הכנסת יפעת קריב.
יריב לוין: מי בעד הרביזיה הזו?
יריב לוין: מי בעד הרביזיה של סיעת יש עתיד?
מירי רגב: אין שתי רביזיה, יש רביזיה אחת.
יריב לוין: אני מצביע על כל רביזיה בנפרד.
יריב לוין: אני אהיה היום מהמהדרין, לבקשתו של חבר הכנסת גטאס.
יריב לוין: 5 בעד, 9 נגד, הרביזיה נדחתה.
יריב לוין: אני עובר לרביזיה של חבר הכנסת אחמד טיבי.
יריב לוין: 6 בעד, 9 נגד, הרביזיה נדחתה.
יריב לוין: אני אחתום על ההחלטה.
מירי רגב: תודה רבה לכולם, תודה רבה לאדוני היושב-ראש, סוף סוף יעשה צדק עם 300,000 מתיישבים, אני מודה לש"ס וליהדות התורה שסייעתם לנו.
יריב לוין: יש ישיבה נוספת כאן ב-10:45 בהתאם לזימון שנשלח אליכם.
יריב לוין: רבותי, אני פותח את הישיבה, על סדר-היום: בקשת יושב-ראש ועדת הכספים להקדמת הדיון בהצעת חוק המועצה להשכלה גבוהה (תיקון מס' 18) (סייג לסיוע לתלמידים), התשע"ד-2014, כ/570, לפני הקריאה השנייה והשלישית.
יריב לוין: אני מבקש לאשר את הבקשה על מנת שאפשר יהיה להשלים את חקיקת החוק הזה היום במליאה, לאחר שוועדת הכספים משלימה את הכנתו.
אברהם מיכאלי: אגב, זה אושר בנשיאות על סדר-היום העתידי, נכון?